**«Сыңғырла, соңғы қоңырау!»**

**Жүргізуші:** Армысыздар, құрметті қонақтар, ұстаздар мен оқушылар және мектеп түлектері! «Сыңғырла, соңғы қоңырау» атты салтанатты жиынымызды ашық деп жариялаймыз.

 Ұрпағын мақтануға болса дайық,

 Біз бүгін мақтанайық жар салайық.

 Биылғы бітіруші түлектерді

 Құрметпенен қол соғып қарсы алайық!

**Жүргізуші:**Қазақстан Республикасының мемлекеттік туына тік тұрыңдар! Қазақстан Республикасының мемлекеттік туы енгізілсін!

**1-жүргізуші:** Батырлыққа уызынан жарыған

Ер қазақты жалауынан таныған

Өзі батыр, өзі әнші халыққа

Жарасады жігер берер әнұран. Қазақстан Республикасының мемлекеттік әнұраны орындалсын.*/мемлекеттік әнұран орындалады/*

**Жүргізуші**:

 Ажырамай мектептен бір елі біз

Жақсылыққа жаралған жүрегіңіз

Сөз берелік құрметпен өзіңізге

Шәкірттерге арналсын тілегіңіз –дей отырып, соңғы қоңырау салтанатының алғашқы құттықтау сөзі мектеп басшысы беріледі.

**Жүргізуші:**

Тек жүректен арналар сөзіміз де,

Жақсылыққа жаралған жүрегіңіз.
Сөз берейік құрметпен өзіңізге
Шәкірттерге арналсын тілегіңіз. – демекші бүгінгі салтанатты жиынымыздың қадірлі қонақтарына сөз кезегін береміз:

 **Жүргізуші:** Мектеп атын оқушының саны емес, дарынды оқушының даңқы шығарады. Ендеше, үздіктер шеруін тамашалайық! Оқу озаттарына мақтау қағазын табыстау үшін сөз кезегі мектеп директорының оқіу ісі жөніндегі орынбасарына беріледі.

**Жүргізуші: «Қазақ биі» Шабыт би тобының бишілері**

**Жүргізуші:** Міне тағы бір оқу жылы аяқталып, біздің мектебіміздің 12 түлегі бүгінгі салтанатты жиында балалықпен, мектеппен қоштасқалы тұр.

**Жүргізуші:** Түлектер! Сендерді бүгінгі мерекемен құттықтауға келген 1-сынып оқушыларын тыңдайық.

 Абзал жандар, биік тұлға байсалды,

Құшақ жайып төл мерекемен қарсы алды.

Қуанышты жарқын тілек білдіріп,

Құттықтайды 1-сынып баршаңды.

**Жүргізуші:**

Алдарыңда сан тарау жолдары тұр,
Бәрі ертеңгі азамат болғалы тұр.
Үлкен өмір есігін ашпақ, міне,
Келген қауым, қол соғып, қолда бүгін – деп жүректері лүпіл қаққан, қимастықпен қуаныш, аңсау мен арман сезімдері араласқан, осынау сәтте шәкірттік сәттің соңғы, өмір жолының алғашқы қадамында тұрған жас түлек, ендігі сөзді сіздерге береміз.

**(11 сыныптың мерекелік бағдарламасы)**

**1 –жүргізуші:**

Алдарыңнан арман жол ашылады

Түлектерге бақыт гүлі шашылады

Қимастықпен 11 – білім кілтін

Ізін басар сыныпқа тапсырады.

**1-жүргізуші:** Әр үйдің тірегі болады, жүрегі болады, тілегі болады. Тірегі -­ әке, жүрегі -­ ана, тілегі-­ бала. Ал, мектеп деген киелі шаңырақ - сан үйдің тірегінің, жүрегінің, тілегінің басын қосатын ­ алтын орда. Осыдан 11 жыл бұрын мектепке ұстаз-бағбан қолына әр әке, әр ана, әр ата мен әже жас шыбығын, бауыр еті балаларын жетелеп, әкелген болатын. Ал бүгінде сол жас шыбық өрімтал болғанын, жүрегінің жақсылық пен мейірімге толғанын, білімді, ақылды болғанын көріп, көңілдері өсіп, марқайып тұрған жайы бар.

Жақсы шәкірт Азамат атанады,

Халқынан, ата-анадан бата алады.

Ұрпағына айтсын деп ақ тілегін,

Ортаға шақырайық ата-ананы.

Сөз кезегін 11 сынып оқушыларының ата-аналарына береміз.

**Ән: «Туған жердің ұланымыз"**

**1 –жүргізуші:**

**Құттықтау сөз кезегін**

**\*Ардагер ұстазға.**

**\* «Жас Ұлан» Республикалық қоғамдық бірлестігі ұйымының атынан мектебіміздің ұланбасына**

**Ән: «Мәңгілік ел!»**

**1 –жүргізуші:**

Ұрпақсыз шәкірттерге бақ келген бе?
Бапкерсіз тұлпарларға бап келген бе?
Он бір жыл сыныбы үшін жанын салған,
Сөз кезегі - жетекші бапкерлерде деп,- келесі сөз кезегі ұлағатты ұстаздар, түлектердің сынып жетекшісіне беріледі.

**1жүргізуші:**Қымбатты мектеп бітіруші түлектер!
Алғаш қолыңа гүл шоғын алып, мектеп табалдырығын аттағаннан бері бірнеше мыңнан аса қоңырау үнін естідіңдер.Ал бүгінгі қоңырау үні ерекше. Ол мектеппен қоштасар соңғы қоңырау. Ол балалық шақтың өмір белесіне асыратын қоңырау.**«Сыңғырла ,соңғы қоңырау!»**үні бүгінгі мектеп бітіруші түлектерге арналады.

Гүлдерге толы омырау,
Өмірде жоқ қой тоқырау

Қимастық сезім оятып,
Соғылсын соңғы қоңырау. ***Соңғы қоңырау соғу салтанатына 11 сынып оқушыларын ортаға шақырайық!(қоңырау музыкасымен)***

**Жүргізуші:** Бүгін мектеп табалдырығынан үлкен өмірге 12 түлек жолдама алады: 12 арман,12 үміт, осынша сенім мен осынша тағдыр! Еліміздегі мыңдаған мектептерден мыңдаған түлектердің ұшып шыққанын ескерсек, ересектер қатары осынша адамға, осынша күшке толықты! Қанаттарың талмасын, жас түлектер!

**Жүргізуші:**Қоштасады алтын ұя мектебің,

Маңдайыңнан сипап өтер көктемің

«Сәт сапар!» -деп қол бұлғаймыз бәріміз,

Тілейміз біз армандарға жеткенін!

Келешек өмір қандай болса да, қуанышы мен реніші қатар келсе де, еліміздің қай түпкірінде болсаң да сен міндетті түрде алтын ұя мектебіңді, бірге өскен достарыңды, осы салтанатты,толғандырар минутты естен шығарма, жолдарың болсын жас түлек!Мемлекеттік емтиханды,«Ұлттық бірыңғай тестті табысты тапсыруларыңызға тілектеспіз. Жаңа өмірлеріңізге ақ жол, сәт сапар тілейміз!

**Жүргізуші:**Құрметті мектеп оқушылары ! тік тұрыңдар! Қазақстан Республикасының мемлекеттік туы әкетілсін!

 Қазақстан Республикасының мемлекеттік Әнұраны ортындалсын

**Жүргізуші** Салтанатты соңғы қоңырау жиынын жабық деп жариялай отырып, жазғы демалысты жақсы өткізіп, келесі оқу жылында амандықпен жолыққанша сау-саламатта болыңыздар!

Сәт сапар,ақ жол тілейміз! **(Қол шапалақтап, әнмен түлектерді шығарып салу)**